
DR. 30.11.2010 71 

 
pembesaran bagi loji Kuala Nerang yang masih lagi mempunyai kapasiti satu juta 
gelen sehari yang sekarang memerlukan lebih daripada lima juta gelen.  Saya 
harap pihak kementerian boleh mempertimbangkan sedikit bajet untuk kita 
besarkan memandangkan keperluan penduduk yang begitu tinggi terhadap air. 

Begitu juga Kuala Nerang fasa dua yang air di pam ke tangki di kawasan 
Naka yang memerlukan tambahan sehingga enam ataupun lapan juta gelen 
sehari.  Ini pun masih lagi menyebabkan penduduk-penduduk di kawasan saya 
berdepan dengan krisis air yang begitu teruk.  Begitu juga di kawasan Lubok 
Merbau ada 400,000 gelen sehari. Saya mohon pihak kementerian untuk 
meningkatkan kapasiti ke arah lebih kurang tiga ataupun empat juta gelen.  Ini kita 
perlukan kerana di kawasan saya selalu berdepan dengan masalah air.  Kalau 
sekiranya pihak kementerian boleh memberikan satu bentuk sumbangan secara 
langsung ataupun bajet secara langsung.  Saya pohon pihak kementerian untuk 
pertimbangkan penyelesaian terhadap masalah-masalah yang saya bangkitkan.  
Saya ingat itu sahaja Tuan Pengerusi.  Terima kasih atas peluang yang diberikan 
kepada saya.  Assalamualaikum warahmatullaahi wabarakaatuh.  

Tuan Pengerusi [Datuk Ronald Kiandee]:  Ya Yang Berhormat Kapit. 

4.13 ptg. 

Datuk Alexander Nanta Linggi [Kapit]: Terima kasih Tuan Pengerusi.  
Saya ringkas sahaja.  Saya akan menyentuh Butiran 11600 – Rancangan Bekalan 
Air Negeri Sarawak.  Saya ingin penjelasan daripada Yang Berhormat Menteri 
RM152,101,000 telah diperuntukkan untuk tujuan ini.  Apakah projek-projek yang 
disenaraikan untuk menggunakan peruntukan ini?  Sila namakan projek-projek itu.  
Adakah projek itu terletak di Kapit juga?  Sebab kami di Kapit sekarang sudah 
bermula untuk satu projek untuk pembesaran loji yang menelan belanja RM28 juta 
dikendalikan melalui Kementerian Kemajuan Luar Bandar dan Wilayah.  Akan 
tetapi saya tidak pastilah di mana letaknya sama ada Kementerian Kemajuan Luar 
Bandar dan Wilayah ataupun di kementerian ini juga.  Kalau ada peruntukan di 
kementerian ini saya mohon bagi pihak kami di Kapit ini kerana siapnya nanti loji 
baru ini yang akan mengeluarkan lebih banyak air yang diperlukan masalahnya 
untuk kita menghantar air itu kepada pengguna-pengguna. 

Jadi saya telah berbincang dengan konsultan dan mereka yang berkenaan 
dan juga JKR di Kapit mereka mengatakan kurang lebih kita memerlukan RM14 
juta untuk kita membaik pulih ataupun kita menambahkan paip-paip yang 
sepatutnya supaya air terawat itu yang dikeluarkan dari loji baru ini dapat dihantar 
kepada semua pengguna di bandar Kapit dan juga kepada rumah-rumah panjang 
ataupun kampung-kampung yang bersekitaran, sebab dalam perancangan loji 
baru ini adalah dijangka kegunaannya boleh menampung keperluan sehingga 
tahun 2025.  Jadi kalaulah kita tidak ada peruntukan untuk kita menambah baik 
ataupun menambahkan sistem paip ini jadi apa kita keluarkan daripada loji pun 
tidak sampai kepada pengguna.   

Jadi saya mohon daripada Yang Berhormat Menteri beri keterangan dan 
kalau boleh dapat atau tidak RM14 juta ini dari kementerian ini ataupun saya perlu 
mungkin memohon daripada pihak Kementerian Kemajuan Luar Bandar dan 
Wilayah.  Saya mohon penjelasan daripada Yang Berhormat Menteri.  Sekian, 
terima kasih. 

Tuan Pengerusi [Datuk Ronald Kiandee]:  Ya, sila Yang Berhormat 
Menteri.  Yang Berhormat Menteri boleh selesaikan sebelum jam 5.00 petang 
nanti. 



pembesaran bagi loji Kuala Nerang yang masih lagi mempunyai kapasiti satu juta gelen sehari yang sekarang memerlukan lebih daripada lima juta gelen. Saya harap pihak kementerian boleh mempertimbangkan sedikit bajet untuk kita besarkan memandangkan keperluan penduduk yang begitu tinggi terhadap air. Begitu juga Kuala Nerang fasa dua yang air di pam ke tangki di kawasan Naka yang memerlukan tambahan sehingga enam ataupun lapan juta gelen sehari. Ini pun masih lagi menyebabkan penduduk-penduduk di kawasan saya berdepan dengan krisis air yang begitu teruk. Begitu juga di kawasan Lubok Merbau ada 400,000 gelen sehari. Saya mohon pihak kementerian untuk meningkatkan kapasiti ke arah lebih kurang tiga ataupun empat juta gelen. Ini kita perlukan kerana di kawasan saya selalu berdepan dengan masalah air. Kalau sekiranya pihak kementerian boleh memberikan satu bentuk sumbangan secara langsung ataupun bajet secara langsung. Saya pohon pihak kementerian untuk pertimbangkan penyelesaian terhadap masalah-masalah yang saya bangkitkan. Saya ingat itu sahaja Tuan Pengerusi. Terima kasih atas peluang yang diberikan kepada saya. Assalamualaikum warahmatullaahi wabarakaatuh. Tuan Pengerusi [Datuk Ronald Kiandee]: Ya Yang Berhormat Kapit. 4.13 ptg. Datuk Alexander Nanta Linggi [Kapit]: Terima kasih Tuan Pengerusi. Saya ringkas sahaja. Saya akan menyentuh Butiran 11600- Rancangan Bekalan Air Negeri Sarawak. Saya ingin penjelasan daripada Yang Berhormat Menteri RM152,101,000 telah diperuntukkan untuk tujuan ini. Apakah projek-projek yang disenaraikan untuk menggunakan peruntukan ini? Sila namakan projek-projek itu. Adakah projek itu terletak di Kapit juga? Sebab kami di Kapit sekarang sudah bermula untuk satu projek untuk pembesaran loji yang menelan belanja RM28 juta dikendalikan melalui Kementerian Kemajuan Luar Bandar dan Wilayah. Akan tetapi saya tidak pastilah di mana letaknya sama ada Kementerian Kemajuan Luar Bandar dan Wilayah ataupun di kementerian ini juga. Kalau ada peruntukan di kementerian ini saya mohon bagi pihak kami di Kapit ini kerana siapnya nanti loji baru ini yang akan mengeluarkan lebih banyak air yang diperlukan masalahnya untuk kita menghantar air itu kepada pengguna-pengguna. Jadi saya telah berbincang dengan konsultan dan mereka yang berkenaan dan juga JKR di Kapit mereka mengatakan kurang lebih kita memerlukan RM14 juta untuk kita membaik pulih ataupun kita menambahkan paip-paip yang sepatutnya supaya air terawat itu yang dikeluarkan dari loji baru ini dapat dihantar kepada semua pengguna di bandar Kapit dan juga kepada rumah-rumah panjang ataupun kampung-kampung yang bersekitaran, sebab dalam perancangan loji baru ini adalah dijangka kegunaannya boleh menampung keperluan sehingga tahun 2025. Jadi kalaulah kita tidak ada peruntukan untuk kita menambah baik ataupun menambahkan sistem paip ini jadi apa kita keluarkan daripada loji pun tidak sampai kepada pengguna. Jadi saya mohon daripada Yang Berhormat Menteri beri keterangan dan kalau boleh dapat atau tidak RM14 juta ini dari kementerian ini ataupun saya perlu mungkin memohon daripada pihak Kementerian Kemajuan Luar Bandar dan Wilayah. Saya mohon penjelasan daripada Yang Berhormat Menteri. Sekian, terima kasih. Tuan Pengerusi [Datuk Ronald Kiandee]: Ya, sila Yang Berhormat Menteri. Yang Berhormat Menteri boleh selesaikan sebelum jam 5.00 petang nanti.